கேள்வி: பிஜாவர் பன்னா பீடபூமி - புவியியல் பற்றி விளக்கவும்.
பதில்: சாகர் பிரிவில் உள்ள பிஜாவர் மலைகளுக்குப் பின்னால் 25-30 கி.மீ. அகலமுள்ள பிஜாவர்-பன்னா பீடபூமி உள்ளது. பிஜாவர் பன்னா பீடபூமி வடக்கிலிருந்து தெற்கே மூன்று நன்கு குறிக்கப்பட்ட செங்குத்துச் சரிவுகளால் உயர்ந்து. இதைத் தொடர்ந்து சுமார் 300, 375 மற்றும் 450 மீட்டர் விளிம்புகள், மிர்காசன் மற்றும் சோனார் ஆறுகளின் நீளமான பள்ளத்தாக்குகளை நோக்கி அமைந்துள்ளன. பன்னாவின் வடகிழக்கில் இரண்டு முக்கிய கிளைகள் உள்ளன. தெற்கில் இவை பன்னா மலைகள் என்றும் வடக்கில் விந்தியாச்சல் மலைத்தொடர் என்றும் அழைக்கப்படுகிறது. பன்னா மலைத்தொடர் வெறும் 15 கி. மீ. அகலமுள்ள ஒரு மேட்டு நிலத்தை உருவாக்குகிறது. இதன் பொதுவான சாய்வு தென்மேற்கிலிருந்து வடகிழக்கு வரை உள்ளது. இது புந்தேல்கண்ட் பீடபூமியின் ஒரு பகுதியாகும். பீடபூமியின் தொடர் கைமூர் மலைத்தொடரை ஒட்டிச் செல்கிறது. இந்த ஆற்றோட்டப் பீடபூமி, மேற்கில் பன்னா பீடபூமியில் தொடங்கி, பாந்தர் பீடபூமி மற்றும் ரேவா பீடபூமி தொடர்ந்து கிழக்கில் ரோக்தாசு பீடபூமியுடன் முடிவடையும் தொடர்ச்சியான இறங்கு பீடபூமிகளைக் கொண்டுள்ளது. பிஜாவர்-பன்னா மலைகளைக் கடந்து, கென் ஆற்றினை 60 கி.மீ. நீளத்தில் கடந்து, 150-180 மீட்டர் ஆழமும் கொண்ட பள்ளத்தாக்கை உருவாக்குகிறது. இந்தப் பள்ளத்தாக்கில் பல நீரோடைகள் கென் ஆற்றுடன் சேர்ந்து அருவிகளை உருவாக்குகின்றன.